महत्वपूर्ण बौद्धस्थलहरूको भ्रमण गर्न आह्वान गर्नेले ती स्थलहरूमा बाटोघाटोलगायतको असुविधा तथा सुरक्षामा ध्यान दिएका छैनन्। तौलिहवा बजारमा रात बिताउने होटलहरू त खुलेका छन्, तर धार्मिक पर्यटनका हिसाबले आउनेहरू त्यहाँ विरलै बस्छन् । कपिलवस्तु पुग्ने थोरै पर्यटक त्यही दिन फर्केर लुम्बिनी, भैरहवा वा अन्यत्र लाग्छन्। बौद्ध स्थलहरूको संरक्षण, सम्वर्धन र प्रवर्धन नहुँदा कपिलवस्तु ओझेलमा छ। स्थानीय जनताले आफ्नो थलो अन्तर्राष्ट्रिय बौद्धस्थल हुनुको फाइदा पाएका छैनन्।
